techiaith/cofnodycynulliad_en-cy huggingface dataset:
English: Can I thank you, Deputy Minister, for the town centre funds that the Welsh Government has allocated in recent weeks? But one issue that I've been seeking further clarification on is the use of these funds in smaller centres outside of the main town centre of Merthyr Tydfil, in my constituency. For example, local centres like Rhymney, Merthyr Vale, Quaker's Yard, Cefn Coed and Dowlais - they're all communities in their own right, with high streets, shops, restaurants, accommodation, pubs and cafes, yet not apparently qualifying for support as they don't meet the narrow town-centre criteria or definition required for receipt of funding. So, could you tell me what flexibility local authorities have to use these funds for businesses, empty properties, environmental schemes and the like, not based within the definition of that main town centre, as it was my understanding that the additional money from the Valleys taskforce was meant to help plug that gap?
Welsh: A gaf i ddiolch i chi, Dirprwy Weinidog, am y cronfeydd canol trefi y mae Llywodraeth Cymru wedi'u dyrannu yn ystod yr wythnosau diwethaf? Ond un mater yr wyf wedi bod yn ceisio cael eglurhad pellach arno yw'r defnydd o'r cronfeydd hyn mewn canolfannau llai y tu allan i brif ganol tref Merthyr Tudful, yn fy etholaeth i. Er enghraifft, canolfannau lleol fel Rhymni, Ynysowen, Mynwent y Crynwyr, Cefn Coed a Dowlais - maent i gyd yn gymunedau yn eu hawl eu hunain, gyda stryd fawr, siopau, bwytai, llety, tafarndai a chaffis, ond nid ydynt, i bob golwg, yn gymwys i gael cymorth gan nad ydynt yn bodloni'r meini prawf neu'r diffiniad caeth o ganol tref sy'n ofynnol er mwyn cael cyllid. Felly, a wnewch chi ddweud wrthyf pa hyblygrwydd sydd gan awdurdodau lleol i ddefnyddio'r arian hwn ar gyfer busnesau, eiddo gwag, cynlluniau amgylcheddol ac ati, nad ydynt o fewn y diffiniad hwnnw o ganol tref, oherwydd fy nealltwriaeth i oedd bod yr arian ychwanegol gan dasglu'r Cymoedd i fod i helpu i gau'r bwlch hwnnw?
English: I thank Dawn Bowden for her questions. She's right to raise the investment that is going into Merthyr Tydfil, and will continue to do, and also the importance of those communities that serve - the smaller communities that are vital to the people who live in and around them as well. In terms of actually who qualifies for it and how that money is allocated, in terms of the town-centre prioritisation, traditionally decisions have been made on a regional basis by the local authorities, but what we have done with the town-centre adaptation grant is make sure that it is available to any town prioritised by the relevant local authority. Welsh Government did consult the local authorities on the scheme and responded to the request that there should be the flexibility to broaden the support to any towns. The funding comes from our transforming towns programme, so, in line with that, our funding is squarely aimed at town centres, as confirmed in the grant guidance, but it's for the local authorities themselves to define what constitutes the town centre. But, clearly, I'm more than happy to, as we take forward this work in terms of investing in those smaller towns throughout Wales - . And if the Member has specific queries or issues she wants to raise with me, then I would very much invite her to put that in writing to me.
Welsh: Diolch i Dawn Bowden am ei chwestiynau. Mae hi'n gywir yn crybwyll y buddsoddiad sy'n mynd i Ferthyr Tudful, a bydd yn parhau, a hefyd pwysigrwydd y cymunedau hynny sy'n gwasanaethu - y cymunedau llai sy'n hanfodol i'r bobl sy'n byw ynddynt ac o'u hamgylch hefyd. O ran pwy sy'n gymwys i'w gael a sut y dyrennir yr arian hwnnw, o ran blaenoriaethu canol trefi, yn draddodiadol mae penderfyniadau wedi'u gwneud ar sail ranbarthol gan yr awdurdodau lleol, ond yr hyn yr ydym ni wedi'i wneud gyda'r grant addasu canol trefi yw sicrhau ei fod ar gael i unrhyw dref a flaenoriaethir gan yr awdurdod lleol perthnasol. Ymgynghorodd Llywodraeth Cymru â'r awdurdodau lleol ar y cynllun ac ymatebodd i'r cais y dylid cael hyblygrwydd i ehangu'r cymorth i unrhyw drefi. Daw'r cyllid o'n rhaglen trawsnewid trefi, felly, yn unol â hynny, mae ein cyllid wedi'i anelu'n llwyr at ganol trefi, fel y cadarnhawyd yn y canllawiau grant, ond mater i'r awdurdodau lleol eu hunain yw diffinio beth yw canol y dref. Ond, yn amlwg, rwy'n fwy na bodlon, wrth i ni ddatblygu'r gwaith hwn o ran buddsoddi yn y trefi llai hynny ledled Cymru - . Ac os oes gan yr Aelod ymholiadau neu faterion penodol y mae eisiau eu codi gyda mi, yna byddwn yn ei gwahodd i gyflwyno hynny'n ysgrifenedig i mi.
English: Thank you, Alun. We are running out of time. Minister.
Welsh: Diolch, Alun. Mae amser yn mynd yn brin. Gweinidog.
English: Thank you, Deputy Minister, for your statement today. I'm particularly interested in the detail of the empty properties aspect. I'd like some more detail on that. I know that local authorities are able to apply for that, but could you give us a bit more information about any criteria associated with it? So, for example, is it just for retail or could it be for mixed use such as housing? Because I particularly think that smaller housing units within the town centre are a really good way to revitalise them in the long term. My second and final question is around the ministerial town centre action group that you are setting up. I very much welcome this, particularly the inclusion of not just politicians and officials, but people who have actual real-life experience of town centres, whether that be businesses or town centre management, et cetera. So, again, I'm looking for a little more information on that, really, just with regard to who is sitting on that group and their experience, their expertise and whether, crucially, they represent the diverse nature of Wales geographically and culturally. Thank you.
Welsh: Diolch, Dirprwy Weinidog, am eich datganiad heddiw. Mae gen i ddiddordeb arbennig ym manylion yr agwedd eiddo gwag. Hoffwn gael rhagor o fanylion am hynny. Gwn fod awdurdodau lleol yn gallu gwneud cais am hynny, ond a wnewch chi roi ychydig mwy o wybodaeth inni am unrhyw feini prawf sy'n gysylltiedig â hynny? Felly, er enghraifft, ai ar gyfer manwerthu yn unig y mae neu a allai fod ar gyfer defnydd cymysg megis tai? Oherwydd rwy'n credu'n arbennig fod unedau tai llai yng nghanol y dref yn ffordd dda iawn o'i adfywio yn y tymor hir. Mae fy ail gwestiwn a'm cwestiwn olaf yn ymwneud â'r grŵp gweithredu gweinidogol ar ganol trefi yr ydych chi yn ei sefydlu. Rwy'n croesawu hyn yn fawr, yn enwedig y ffaith ei fod yn cynnwys nid yn unig gwleidyddion a swyddogion, ond pobl sydd â phrofiad gwirioneddol o ganol trefi, boed hynny'n fusnesau neu'r gwaith o reoli canol trefi, ac ati. Felly, unwaith eto, rwy'n chwilio am ychydig mwy o wybodaeth am hynny, mewn gwirionedd, o ran pwy sy'n eistedd ar y grŵp hwnnw a'u profiad, eu harbenigedd ac a ydyn nhw, yn hollbwysig, yn cynrychioli natur amrywiol Cymru yn ddaearyddol ac yn ddiwylliannol. Diolch.
English: Item 9, the statement on maternity services in Cwm Taf Morgannwg University Health Board, is postponed until 13 October.
Welsh: Gohirwyd eitem 9, y datganiad ar wasanaethau mamolaeth ym Mwrdd Iechyd Prifysgol Cwm Taf Morgannwg, tan 13 Hydref.
English: Item 10, the legislative consent motion on the Fisheries Bill, is postponed until 6 October.
Welsh: Gohiriwyd eitem 10, y cynnig cydsyniad deddfwriaethol ar y Bil Pysgodfeydd, tan 6 Hydref.
English: Item 11 is the legislative consent motion on the Agriculture Bill. I call the Minister for Environment, Energy and Rural Affairs to move the motion. Lesley Griffiths.
Welsh: Eitem 11 yw'r cynnig cydsyniad deddfwriaethol ar y Bil Amaethyddiaeth. Galwaf ar Weinidog yr Amgylchedd, Ynni a Materion Gwledig i gynnig y cynnig. Lesley Griffiths.
English: Thank you, acting Llywydd. The Legislation, Justice and Constitution Committee started considering a UK Agriculture Bill exactly two years ago in September 2018, and Members will know that the first version of the UK Government's Bill fell in 2019, when the UK Parliament was dissolved ahead of the UK general election. We had already produced two strongly worded reports on that version of that Bill in January and June 2019. The present UK Government reintroduced the Agriculture Bill in mid January this year, and we have since seen the Welsh Government bring forward four legislative consent memoranda - No. 3 was laid last Friday, and No. 4 was laid yesterday afternoon, meaning neither have been scrutinised by any Senedd committee. We have, however, again, produced two reports on the No. 1 and No. 2 legislative consent memoranda with significant conclusions and recommendations. The UK Agriculture Bill is an important piece of law, and while it is arising as a result of the UK's exit from the EU, it is providing significant powers to the Welsh Ministers in an area of policy that has been devolved to the Senedd for over 20 years. In our January 2019 report, we noted our disappointment that the Minister had appeared to suggest that the LCM process provides Senedd Members with adequate opportunities for the scrutiny of an important area of devolved policy.
Welsh: Diolch, Llywydd dros dro. Dechreuodd y Pwyllgor Deddfwriaeth, Cyfiawnder a'r Cyfansoddiad ystyried Bil Amaethyddiaeth y DU yn union ddwy flynedd yn ôl ym mis Medi 2018, a bydd yr Aelodau'n gwybod bod fersiwn gyntaf Bil Llywodraeth y DU wedi cwympo yn 2019, pan ddiddymwyd Senedd y DU cyn etholiad cyffredinol y DU. Roeddem eisoes wedi cynhyrchu dau adroddiad wedi'u geirio'n gryf ar y fersiwn honno o'r Bil hwnnw ym mis Ionawr a mis Mehefin 2019. Ailgyflwynodd Llywodraeth bresennol y DU y Bil Amaethyddiaeth ganol mis Ionawr eleni, ac ers hynny rydym wedi gweld Llywodraeth Cymru yn cyflwyno pedwar memorandwm cydsyniad deddfwriaethol - gosodwyd Rhif 3 ddydd Gwener diwethaf, a gosodwyd Rhif 4 brynhawn ddoe, sy'n golygu nad yw unrhyw un o bwyllgorau'r Senedd wedi craffu ar y naill na'r llall. Fodd bynnag, unwaith eto, rydym ni wedi cynhyrchu dau adroddiad ar femoranda cydsyniad deddfwriaethol Rhif 1 a Rhif 2 gyda chasgliadau ac argymhellion sylweddol. Mae Bil Amaethyddiaeth y DU yn ddarn pwysig o gyfraith, ac er ei fod yn codi o ganlyniad i ymadawiad y DU â'r UE, mae'n rhoi pwerau sylweddol i Weinidogion Cymru mewn maes polisi sydd wedi'i ddatganoli i'r Senedd ers dros 20 mlynedd. Yn ein hadroddiad ym mis Ionawr 2019, nodwyd ein siom bod y Gweinidog fel pe bai'n awgrymu bod y broses cynnig cydsyniad deddfwriaethol yn rhoi cyfleoedd digonol i Aelodau'r Senedd graffu ar faes polisi datganoledig pwysig.
English: Thank you, Minister. The proposal is to agree the motion. Does any Member object? The motion is therefore agreed in accordance with Standing Order 12.36.
Welsh: Diolch, Gweinidog. Y cwestiwn yw a ddylid derbyn y cynnig. A oes unrhyw Aelod yn gwrthwynebu? Felly, derbynnir y cynnig yn unol â Rheol Sefydlog 12.36.
English: There will now be a short break to allow for the changeover in the Chamber.
Welsh: Bydd toriad byr nawr i ganiatáu ar gyfer newid drosodd yn y Siambr.
English: We will recommence with item 12 on our agenda, the Representation of the People (Electoral Register Publication Date) (Wales) (Coronavirus) Regulations 2020. I call on the Minister for Housing and Local Government to move the motion. The Minister - Julie James.
Welsh: Dyma ni yn ailgychwyn gydag eitem 12 ar yr agenda. Yr eitem honno yw'r Rheoliadau Cynrychiolaeth y Bobl (Dyddiad Cyhoeddi'r Gofrestr Etholiadol) (Cymru) (Coronafeirws) 2020. Dwi'n galw ar y Gweinidog Tai a Llywodraeth Leol i gyflwyno'r eitem yma. Y Gweinidog - Julie James.
English: I have no speakers for this item. I assume the Minister does not wish to reply to her own remarks, and therefore the proposal is to agree the motion. Does any Member object? No. The motion is therefore agreed.
Welsh: Does gyda fi ddim siaradwyr i'r ddadl yma. Dwi'n cymryd dyw'r Gweinidog ddim eisiau ymateb i'w hunan. Felly, dwi'n gofyn y cwestiwn: a ddylid derbyn y cynnig? A oes unrhyw Aelod yn gwrthwynebu? Nac oes. Felly, mae'r cynnig wedi ei dderbyn.
English: The next item is item 13, the Land Transaction Tax (Temporary Variation of Rates and Bands for Residential Property Transactions) (Wales) Regulations 2020, and I call on the Minister for Finance and Trefnydd to introduce the regulations. Rebecca Evans.
Welsh: Yr eitem nesaf, 13, yw'r Rheoliadau Treth Trafodiadau Tir (Amrywio Dros Dro Gyfraddau a Bandiau ar gyfer Trafodiadau Eiddo Preswyl) (Cymru) 2020. Dwi'n galw ar y Gweinidog Cyllid a'r Trefnydd i gyflwyno'r rheoliadau. Rebecca Evans.
English: Thank you, Llywydd. We considered these regulations at our meeting on 3 August, and we laid our report on the same day. Our report noted one merits point, under Standing Order 21.3, in respect of these regulations. We noted paragraph 3.2 of the explanatory memorandum, which highlights the use of the provisional affirmative procedure for these regulations and explains what would happen if the Senedd voted against keeping the regulations in force. The explanatory memorandum suggests that, in the event of such a vote, a person who had paid less tax during the time the regulations were in force would be deemed to have underpaid tax. However, our understanding is that the regulations would cease to have effect at the end of the day on which such a vote took place and that anything done under the regulations before then would not be affected. Therefore, if a person had paid less tax during the time that the regulations were in force, then that person would have paid the correct tax that applied at that time. Whilst our report did not request a response from the Welsh Government to this point, the Minister may wish to comment on that. Thank you, Llywydd.
Welsh: Diolch, Llywydd. Ystyriwyd y rheoliadau hyn gennym yn ein cyfarfod ar 3 Awst, ac fe wnaethom ni osod ein hadroddiad ar yr un diwrnod. Nododd ein hadroddiad un pwynt rhinwedd, o dan Reol Sefydlog 21.3, ynglŷn â'r rheoliadau hyn. Nodwyd paragraff 3.2 o'r memorandwm esboniadol, sy'n tynnu sylw at y defnydd o'r weithdrefn gadarnhaol dros dro ar gyfer y rheoliadau hyn ac yn egluro beth fyddai'n digwydd pe byddai'r Senedd yn pleidleisio yn erbyn cadw'r rheoliadau mewn grym. Mae'r memorandwm esboniadol yn awgrymu, pe byddai pleidlais o'r fath, y byddai person a oedd wedi talu llai o dreth yn ystod yr amser yr oedd y rheoliadau mewn grym yn cael ei ystyried yn rhywun nad oedd wedi talu digon o dreth. Fodd bynnag, deallwn y byddai'r rheoliadau'n peidio â bod yn weithredol ar ddiwedd y dydd y byddai pleidlais o'r fath yn digwydd ac na fyddai unrhyw beth a wneir o dan y rheoliadau cyn hynny yn cael ei effeithio. Felly, pe byddai person wedi talu llai o dreth yn ystod yr amser yr oedd y rheoliadau mewn grym, yna byddai'r person hwnnw wedi talu'r dreth gywir a oedd yn gymwys bryd hynny. Er na ofynnodd ein hadroddiad am ymateb gan Lywodraeth Cymru ar y pwynt hwn, efallai yr hoffai'r Gweinidog wneud sylwadau ar hynny. Diolch, Llywydd.
English: Thank you, Llywydd. As this is the first time the LTT rates have been changed mid year, and given the implications for the Welsh Government's budget and spending plans, the Finance Committee was eager to take evidence directly from the Minister, and we did so on 14 September. We were grateful to the Minister for attending at that time, and we heard that given the proximity of the Wales-England border, the temporary changes to SDLT meant that, inevitably, action would be taken in Wales. The committee notes that the change will support people looking to purchase first homes or those seeking to move up the property ladder. However, unlike stamp duty in England, the change to the LTT tax exemption threshold in Wales will not apply to the purchase of additional properties such as buy-to-lets and second homes. This is something the Finance Committee may want to consider further during the next budget round, or as part of our inquiry into the implementation of the Wales Act 2014 and the operation of the fiscal framework that is currently being undertaken. The medium-term outlook for the housing market is uncertain both in terms of house prices and the volume of sales. Much will depend on the performance of the wider economy, which will, in turn, be determined by how the pandemic and restrictions on activity evolve. Nevertheless, the committee was broadly content with the evidence provided by the Minister, and therefore we have no issues to report. Thank you.
Welsh: Diolch yn fawr iawn, Llywydd. Gan mai dyma'r tro cyntaf i gyfraddau'r dreth trafodiadau tir gael eu newid yng nghanol y flwyddyn, ac o gofio'r goblygiadau i gyllideb a chynlluniau gwariant Llywodraeth Cymru, mi roedd y pwyllgor yn awyddus i glywed tystiolaeth yn uniongyrchol gan y Gweinidog, ac mi wnaethom ni hynny ar 14 Medi. Ac roeddem ni'n ddiolchgar i'r Gweinidog am fod yn bresennol bryd hynny ac fe glywsom ni, o ystyried natur y ffin rhwng Cymru a Lloegr, ei bod hi'n anochel y byddai'r newidiadau dros dro i dreth dir y dreth stamp yn Lloegr yn golygu y byddai camau gweithredu'n cael eu cymryd yng Nghymru. Mae'r pwyllgor yn nodi y bydd y newid hwn yn cefnogi'r bobl hynny sydd am brynu eu cartref cyntaf neu sydd am ddringo'r ysgol eiddo. Ond, yn wahanol i dreth dir y dreth stamp yn Lloegr, ni fydd y newid i drothwy esemptio'r dreth trafodiadau tir yn berthnasol wrth brynu eiddo ychwanegol fel eiddo prynu-i-osod neu ail gartrefi. Mae'n bosibl y bydd y Pwyllgor Cyllid am ymchwilio i hyn ymhellach yn ystod cylch nesaf y gyllideb, neu fel rhan o'n hymchwiliad efallai i weithredu Deddf Cymru 2014 a'r fframwaith cyllidol sy'n cael ei gynnal ar hyn o bryd. Mae'r rhagolygon tymor canolig ar gyfer y farchnad dai yn ansicr o ran prisiau tai a hefyd o ran nifer y gwerthiannau. Bydd llawer yn dibynnu ar berfformiad yr economi ehangach, a fydd, yn ei dro, yn cael ei benderfynu gan y ffordd mae'r pandemig a'r cyfyngiadau ar weithgareddau yn datblygu. Er hynny, mi roedd y pwyllgor ar y cyfan yn fodlon â'r dystiolaeth a roddodd y Gweinidog, felly does gennym ni ddim unrhyw faterion i'w hadrodd. Diolch.
English: I thank the Minister for bringing forward these regulations today. The Welsh Conservatives will be supporting these regulations as we have been calling for some time for a land transaction tax holiday here in Wales to mirror the stamp duty holiday that was originally introduced, primarily in England, as a mechanism to energise the housing market during this time of the pandemic and lockdown. The Minister knows from my previous questions to her about my concerns regarding the thresholds that have been decided on in Wales - £250,000 is the level up to which the tax-free rate applies. This is considerably less than the £500,000 level across the border in England. For many parts of Wales that might not be so relevant, but certainly along the border areas, and particularly in south-east Wales, I am concerned that this could cause distortions in the market. So, along with my previous questions to the finance Minister and to go along with what you said earlier, will you give that commitment that you will keep this process under review? I'm pleased to hear that the Finance Committee does also keep the door open on looking at the second homes issue, and other property issues as well. Key to this land transaction tax change is to energise the property market, and we must make sure that that remains competitive within Wales as across the border in England.
Welsh: Diolch i'r Gweinidog am gyflwyno'r rheoliadau hyn heddiw. Bydd y Ceidwadwyr Cymreig yn cefnogi'r rheoliadau hyn gan ein bod wedi bod yn galw ers peth amser am seibiant o ran talu'r dreth trafodiadau tir yma yng Nghymru i adlewyrchu'r seibiant o ran talu'r dreth stamp a gyflwynwyd yn wreiddiol, yn Lloegr yn bennaf, fel dull o ysgogi'r farchnad dai yn ystod y cyfnod hwn o'r pandemig a'r cyfyngiadau symud. Gwyr y Gweinidog o'm cwestiynau blaenorol iddi am fy mhryderon ynglŷn â'r trothwyon y penderfynwyd arnyn nhw yng Nghymru - hyd at £250,000 yw'r lefel y mae'r gyfradd ddi-dreth yn berthnasol iddi. Mae hyn gryn dipyn yn llai na'r lefel o £500,000 dros y ffin yn Lloegr. I lawer o rannau o Gymru nid yw efallai mor berthnasol, ond yn sicr ar hyd yr ardaloedd ar y ffin, ac yn enwedig yn y de-ddwyrain, rwyf yn pryderu y gallai hyn achosi gwyrdroadau yn y farchnad. Felly, ynghyd â'm cwestiynau blaenorol i'r Gweinidog cyllid ac i gyd-fynd â'r hyn y gwnaethoch chi ei ddweud yn gynharach, a wnewch chi roi'r ymrwymiad hwnnw y byddwch yn parhau i adolygu'r broses hon? Rwy'n falch o glywed bod y Pwyllgor Cyllid hefyd yn dal i fod yn agored i ystyried mater yr ail gartrefi, a materion eiddo eraill hefyd. Yr hyn sy'n allweddol i'r newid hwn yn y dreth trafodiadau tir yw ysgogi'r farchnad eiddo, ac mae'n rhaid i ni sicrhau bod hynny'n parhau i fod yn gystadleuol yng Nghymru fel dros y ffin yn Lloegr.
English: The proposal is to agree the motion. Does any Member object? No. Therefore, the motion is - [ Objection.]
Welsh: Y cwestiwn yw, felly: a ddylid derbyn y cynnig? A oes unrhyw Aelod yn gwrthwynebu? Nac oes. Felly, mae'r cynnig wedi ei - [ Gwrthwynebiad.]
English: Okay, fine. Thank you for the objection, and we'll therefore postpone the vote until the voting time.
Welsh: Iawn. Diolch am y gwrthwynebiad, ac felly byddwn yn gohirio'r bleidlais tan y cyfnod pleidleisio.
English: The next item is item 14, the Curriculum Requirements (Amendment of paragraph 7 (6) of Schedule 17 to the Coronavirus Act 2020) (Wales) Regulations 2020, and I call on the Minister for Education to move the motion - Kirsty Williams.
Welsh: Yr eitem nesaf yw eitem 14, a'r rheini yw Rheoliadau Gofynion y Cwricwlwm (Diwygio paragraff 7 (6) o Atodlen 17 i Ddeddf y Coronafeirws 2020) (Cymru) 2020, a dwi'n galw ar y Gweinidog Addysg i wneud y cynnig hynny - Kirsty Williams.
English: The proposal is to agree the motion. Does any Member object? [ Objection.] Therefore, I will defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Felly, mae'r bleidlais ar y cynnnig yn cael ei gohiriro tan y cyfnod pleidleisio.
English: The next item is a statement by the Minister for Health and Social Services, an update on local coronavirus restrictions, and I call on the Minister to make the statement. Vaughan Gething.
Welsh: Yr eitem nesaf, felly, yw'r datganiad gan y Gweinidog Iechyd a Gwasanaethau Cymdeithasol ar ddiweddariad ar gyfyngiadau coronafeirws lleol, a dwi'n galw ar y Gweinidog i wneud ei ddatganiad. Vaughan Gething.
English: Thank you. So, to summarise, health Minister, what message, now, would you give to the people of Islwyn about how they can influence the next six months, and what message of hope would you give them that these regulations are needed and work? Thank you, Llywydd.
Welsh: Diolch. Felly, i grynhoi, Gweinidog iechyd, pa neges, nawr, a fyddech chi yn ei rhoi i bobl Islwyn ynghylch sut y gallan nhw ddylanwadu ar y chwe mis nesaf, a pha neges o obaith a fyddech chi yn ei rhoi iddyn nhw bod angen y rheoliadau hyn a'u bod yn gweithio? Diolch, Llywydd.
English: Final, very briefly.
Welsh: Un terfynol, yn fyr iawn.